ນັກຊ່ຽວຊານກ່າວວ່າ ມີການສໍ້ລາດບັງຫລວງ ຢ່າງແຜ່ຫລາຍ ຢູ່ຫວຽດນາມ.
ບັນດານັກຊ່ຽວຊານນາໆຊາດ ເປີດເຜີຍຜົນຂອງຄົ້ນຄວ້າ ກ່ຽວກັບການສໍ້ລາດບັງຫລວງ ໃນຫວຽດນາມ.
ນັກຊ່ຽວຊານນາໆຊາດກຸ່ມນຶ່ງກ່າວວ່າ ການສໍ້ລາດບັງຫລວງຢ່າງແຜ່ຫລາຍໃນການຈັດ ສັນທີ່ດິນ ກໍາລັງເປັນໄພທີ່ຈະທໍາລາຍສະຖຽນລະ ພາບຂອງສັງຄົມໃນຫວຽດນາມ ພວກນັກຊ່ຽວຊານກຸ່ມນຶ່ງຈາກ Sweden, ເດັນມາກ ແລະຫວຽດນາມແຈ້ງຜົນການພົບ ເຫັນຈາກການສຶກສາຄົ້ນຄວ້າຂອງເຂົາເຈົ້າໃຫ້ຊາບໃນວັນພະຫັດມື້ນີ້ ອີງຕາມການສໍາ ຫລວດປະຊາຊົນຈໍານວນຫລາຍກວ່າ 4700 ຄົນໃນ 5 ແຂວງຂອງຫວຽດນາມ ບັນດາ ນັກຊ່ຽວຊານກຸ່ມນີ້ ກ່າວວ່າ ການສໍ້ລາດບັງຫລວງ ໄດ້ສ້າງສະພາບແວດລ້ອມທີ່ເຮັດໃຫ້ ຄົນຮັ່ງມີນັບມື້ນັບຮັ່ງມີຂຶ້ນ ແລະພວກຄົນທຸກຍາກນັບມື້ນັບທຸກລົງ ໃນການສຶກສາດັ່ງກ່າວ ຊຶ່ງໄດ້ຮັບການຫນຸນຫລັງຈາກທະນາຄານໂລກ ນັ້ນ 85 ເປີເຊັນ ຂອງພວກທີ່ຖືກສໍາພາດ ກ່າວວ່າ ເຂົາເຈົ້າເຊື່ອວ່າມີການສໍ້ລາດບັງຫລວງໃນເລື້ອງທີ່ກ່ຽວ ກັບການຈັດສັນທີ່ດິນ ປະມານ 1 ໃນ 3 ຄົນໃດເວົ້າວ່າ ການເອົາຂອງຂັວນໃຫ້ ແລະ ການໃຫ້ສິນບົນ ແມ່ນເປັນສ່ວນນຶ່ງຂອງຊີວິດປະຈໍາວັນໃນປະເທດ ບັນຫາການໃຊ້ທີ່ດິນແມ່ນເປັນເລື່ອງຫລໍ່ແຫລມ ໂດຍສະເພາະໃນຫວຽດນາມ ບ່ອນທີ່ພົນ ລະເມືອງໃນຈໍານວນເກືອບ 70 ເປີເຊັນຍັງພາກັນອາໄສຢູ່ໃນເຂດຊົນນະບົດ